S-194/2016

Mál þetta, sem þingfest var og dómtekið fimmtudaginn 1. desember sl., er höfðað með ákæru lögreglustjórans á Suðurlandi þann 14. október sl., á hendur X og J-kk-þgf G-kk-þgf, með óþekkt lögheimili í Noregi,

„ I.

gegn ákærðu báðum fyrir innbrot og þjófnað

með því að hafa á tímabilinu frá því kl. 13:00 hinn 21. júlí 2015 til kl. 08:00 að morgni 23. júlí 2015 í samverknaði brotist inn í heilsugæslu Heilbrigðisstofnunar Austurlands að Selnesi 44, Breiðdalsvík, með því að spenna upp útidyrahurð hússins og stela þaðan tveimur peningakössum, skjalatösku með ýmsum lækningatækjum, hjartarafsjá í svartri tösku, Medicon augnþrýstingsmæli, Heine eyrnaskoðunartæki, hlustunarpípu og lyfjum af ýmsum gerðum, samtals að óþekktu verðmæti, en hina þjófstolnu muni hafði ákærði X meðferðis í bifreiðinni [...] er lögregla stöðvaði akstur hans, sbr. ákærulið III, á Selfossi síðdegis þann 23. júlí 2015, og hélt þeim þannig frá lögmætum eiganda þeirra.

Telst brot ákærðu varða við 1. mgr. 244. gr. almennra hegningarlaga nr. 19, 1940, en til vara hvað varðar ákærða X við 1. mgr. 254. gr. sömu laga.

II.

gegn ákærða J-kk-þgf fyrir umferðarlagabrot

með því að hafa mánudaginn 20. júlí 2015 eða þriðjudaginn 21. júlí 2015 ekið bifreiðinni [...] sviptur ökurétti frá Selfossi, austur Suðurlandsveg og áfram hringveginn og á Seyðisfjörð, sviptur ökurétti.

Telst brot ákærða varða við 1. mgr. 48. gr. umferðarlaga nr. 50, 1987 sbr. 1. mgr. 100. gr. nefndra umferðarlaga.

III.

[...]

IV.

[...]

Þess er krafist að ákærðu báðir verði dæmdir til refsingar og ákærði X til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum, og ákærða X auk þess gert að sæta upptöku á framangreindum fíkniefnum (efnaskrár lögreglu nr. 30717, 30718 og 31833) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og ákærðu báðir dæmdir til greiðslu alls sakarkostnaðar.”

[...]

Ákærði J-kk-nf mætti ekki við þingfestingu málsins þrátt fyrir lögmæta birtingu ákæru í Lögbirtingablaði þann 31. október sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Þáttur ákærða J-kk-ef í málinu var því tekinn til dóms samkvæmt 161. gr. laga nr. 88/2008 um meðferð sakamála.

[...] Um málavexti að öðru leyti vísast til ákæruskjals. Sannað er að ákærðu hafa gerst sekir um þá háttsemi sem þeim er gefin að sök í ákæru, [...]og þar þykir rétt færð til refsiákvæða. Ákærðu hafa hvor um sig með háttsemi sinni unnið sér til refsingar.

[...]

Samkvæmt framlögðu sakavottorði ákærða J-kk-ef hefur hann fimmtán sinnum áður sætt refsingu, þar af tvívegis vegna auðgunarbrota og fjórum sinnum vegna akstur sviptur ökurétti. Þann 4. júlí 2014 var ákærði meðal annars fundinn sekur um þjófnað og hann dæmdur til að sæta fangelsi í þrjá mánuði, en fullnustu tveggja mánaða refsingarinnar var frestað skilorðsbundið til tveggja ára. Þann 5. maí 2015 var ákærði J-kk-nf meðal annars fundinn sekur um að hafa þann 15. nóvember 2014 ekið sviptur ökurétti og honum gerð sekt. Þann 18. júní sama ár var ákærði J-kk-nf meðal annars fundinn sekur um að hafa þann 14. febrúar 2015 ekið sviptur ökurétti og honum gerð sekt. Var þar um að ræða hegningarauka við framangreindan dóm. Þá var ákærði þann 8. október 2015 fundinn sekur um að hafa þann 1. júní 2015 ekið sviptur ökurétti og honum gerð sekt. Þann 3. desember 2015 var ákærða J-kk-þgf gerð sekt vegna fíkniefnalagabrots. Þann 15. sama mánaðar var ákærði fundinn sekur um nytjastuld og skjalabrot og honum gert að sæta fangelsi í 60 daga. Var þá dæmdur upp framangreindur skilorðsdómur frá 4. júlí 2014. Loks var ákærði J-kk-nf þann 17. desember 2015 meðal annars fundinn sekur um hylmingu og fyrir að hafa þann 22. júní 2015 ekið sviptur ökurétti og honum gert að sæta fangelsi í þrjá mánuði. Að öðru leyti hefur sakaferill ákærða J-kk-ef ekki áhrif við ákvörðun refsingar í máli þessu. Brot þau sem ákærði er nú sakfelldur fyrir eru framin fyrir uppkvaðningu síðastgreindra fjögurra dóma og verður ákærða því nú dæmdur hegningarauki.

[...]

Refsing ákærða J-kk-ef er hæfilega ákveðin fangelsi í 60 daga. Með vísan til dómvenju og að virtum sakaferli ákærða þykja ekki efni til að skilorðsbinda refsinguna.

[...]

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Samkvæmt yfirliti lögreglu nemur sakarkostnaður vegna innbrots samkvæmt ákærulið I, 11.036 kr. Rétt þykir, [...], að ákærði J-kk-nf beri þann kostnað einn. [...].

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

[...].

Ákærði, J-kk-nf G-kk-nf, sæti fangelsi í 60 daga.

[...]

Ákærði, J-kk-nf G-kk-nf, greiði sakarkostnað, samtals 11.036 krónur.

S-kvk-nf I-kvk-nf.